Էկոլոգիապես մաքուր արտադրանք ստանալու առաջին նախապայմանը գյուղմթերքի արտադրությունում թու-նաքիմիկատների կիրառությունը բացառելն է: Նոր դարաշրջանը պահանջում է օրգանական գյուղատնտեսա-կան մեխանիզմների ներդրում: Արմավիրի մարզի Արտամետ համայնքում գտնվող «Էկոայգում» այգու տնկման օրվանից ոչ մի գրամ քիմիական պարարտանյութ չի գործածվել. Վստահեցնում է այգու հիմնադիր Սպարտակ Մուրադյանը:-Իսկ 2016 թվականից այգին կմշակվի Իտալիայից ներկրված «Իտալպոլինա» (ITALPOLLINA) օր-գանական պարարտանյութով: Այն ունի ակտիվ օրգանական բաղադրություն, նպաստում է հողի ֆիզիկական և քիմիական հատկությունների բարելավմանը: Փաստորեն «Էկոայգին» այն բացառիկ այգիներից է, որտեղ մշակվում է օրգանական բնամթերք՝ առանց թունաքիմիկատների, կայուն պեստիցիդների և քիմիական պա-րարտանյութերի: Հետևաբար այստեղ աճող խաղողը, ծիրանը, դեղձը, սև սալորը, կեռասը և ընկույզը չեն պա-րունակում թունավոր նյութեր ու ծանր մետաղներ, որոնք փոքր կամ մեծ քանակությամբ առկա են սովորական սպառման շուկայում առաջարկվող գյուղմթերքի մեջ: Այդ են վկայում նաև այգուն տրվող սերտիֆիկատները: Ամենևին պատահական չէ, որ Էկոայգում մշակվող խաղողը այսուհետ հումք կլինի հայկական կոնյակագոր-ծության մեջ: Արարատի կոնյակի գործարանը իր արտադրանքի որակի պահպանման ու կատարելագործման համար ընտրում է լավագույն հումքը, մթերում տեղական լավագույն արտադրանքը: Միայն այդպես է հնարա-վոր պահպանել հայկական կոնյակագործության լեգենդար ավանդույթները, իսկ էկո արտադրանքը անփոխա-րինելի հումք է դրա համար: <Մեր այգում մշակված խաղողը համապատասխանել է գործարանի կողմից ներ-կայացվող բարձր պահանջներին և այսուհետ կմթերվի որպես հայկական լեգենդար կոնյակի բարձրորակ հումք>,-նշում է Սպարտակ Մուրադյանը: